На основу члана 37. став 1. тачка 23. Статута Града Ниша („Службени лист Града Ниша“, број 88/2008, 143/2016 и 18/2019), члана 12. став 1. Одлуке о употреби симбола, имена и заставе Града Ниша („Службени лист Града Ниша“, број 60/2002),

Скупштина Града Ниша, на седници одржаној \_\_\_\_\_\_\_\_\_\_\_2025. године, доноси

**Р Е Ш Е Њ Е**

**I** **Даје се сагласност** „INI MEDIA DOO“ да употребљава име Града Ниша у свом називу, односно да приликом регистрације у АПР-у, наведе нове називе медија: „Ниш ТВ“, „Ниш Радио“ и „НишНет“.

**II** Ово решење објавити у „Службеном листу Града Ниша“.

Број:

У Нишу,

**СКУПШТИНА ГРАДА НИША**

 **ПРЕДСЕДНИК**

 **проф. др Игор Новаковић**

***О б р а з л о ж е њ е***

Правни основ за доношење овог решења је члан 37. став 1. тачка 23. Статута Града Ниша („Службени лист Града Ниша“, број 88/2008, 143/2016 и 18/2019) којим је прописано да Скупштина Града Ниша даје сагласност на употребу имена, грба и другог обележја Града и члан 12. став 1. Одлуке о употреби симбола, имена и заставе Града Ниша („Службени лист Града Ниша“, број 60/2002) којим је прописано да Скупштина Града, решењем о давању сагласности одлучује о употреби имена Града.

Медијска кућа „INI MEDIA DOO“ из Ниша, поднела је Градском већу Града Ниша 13.05.2025. године, захтев за добијање сагласности на употребу имена Града Ниша у свом називу, а ради испуњења законског услова у поступку регистрације код Агенције за привредне регистре. У захтеву је наведено да су планирани називи медија који садрже име Града Ниша: „Ниш ТВ“, „Ниш Радио“ и „НишНет“. Основни разлог предметног захтева је чињеница да ће новоосновани медији имати видљивост и слушаност на националном нивоу, тако да ће са већ потписаним уговорима са кабловским оператерима тв и радио програм ће бити доступан у целој земљи и биће у групи са станицама које поседују националну фрекфенцију чиме ће побољшати квалитет информисања, како грађана Ниша, тако и свих грађана Републике Србије.

На основу наведеног, Градско веће Града Ниша предлаже Скупштини Града Ниша да донесе Решење о давању сагласности „Ниш ТВ“, „Ниш Радио“ и „НишНет“ на употребу имена Града Ниша у свом називу.

 **Председник**

 **Градског већа Града Ниша**

 **Драгослав Павловић**